
N A R V A    L I N N A V A L I T S U S

KORRALDUS
	Narva
	....................... 2014.a. nr ...................


Koha-aadressi korrastamine (Õhu tänav T1)
1. Asjaolud ja menetluse käik

Vabariigi Valitsuse määruse „Aadressiandmete süsteem” (edaspidi ADS) § 6 lg 6 kohaselt liikluspinna teenindamiseks moodustatavale maaüksusele määratakse kohanimi, mis peab sisaldama liikluspinna kohanime täiskujul, kusjuures liikluspinna liigisõnale ei või vahetult järgneda numbrit. Vajaduse korral võib liikluspinna teenindamiseks (transpordimaa) moodustatava maaüksuse nimi kohanime järel sisaldada erilisandeid.
Liikluspinda teenindav maaüksus lähiaadressiga A. Puškini tn 31b (pindala ca 1261 m²; katastritunnus 51101:004:0106) ei vasta ADS nõuetele.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Vabariigi Valitsuse määruse „Aadressiandmete süsteem” § 6 lõike 6 järgi määratakse liikluspinna teenindamiseks moodustatavale maaüksusele nimi, mis peab sisaldama liikluspinna kohanime täiskujul. Väikekohas asuva liikluspinna teenindamiseks moodustatavale maaüksusele määratakse nimi, mis peab sisaldama väikekoha kohanime täiskujul ja liikluspinna kohanime täiskujul. Vajadusel võib liikluspinna teenindamiseks moodustatava maaüksuse nimi sisaldada erilisandeid. Väikekoha nimele ega liikluspinna liigisõnale ei või vahetult järgneda numbrit;

2.3 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus
Määrata maaüksusele katastritunnusega 51102:001:0132, pindalaga ca 1261 m², aadress Narva linn, Õhu tänav T1.
4. Rakendussätted

4.1 Tunnistada kehtetuks Narva Linnavalitsuse 15.11.2006 korraldus „Aadressi omistamine Puškini tänav 31b” nr 1487-k;

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

